**Eddie August Schneider** (født 20. oktober 1911 på Manhattan i New York City, død 23. desember 1940 i Brooklyn) var kjent for sin transkontinentale fartsrekord for piloter yngre enn 21 år i 1930. Da han fikk sin pilotlisens, var han den yngste pilot i USA.

Liv og virke
------------

### Bakgrunn

Eddie Schneiders far var Emil August Schneider (1886-1955), en bankmann og eiendomsmegler født i Tyskland. Hans mor, Inga Karoline Eldora Pedersen (1882-1927) var født i Farsund. Familien flyttet fra Manhattan til Red Bank i New Jersey og så til Jersey City i 1920. Eddie ble uteksaminert fra Dickinson High School i Jersey City i 1927, samme år som hans mor døde.

Etter morens død besøkte han farens slektninger i Bielefeld i Tyskland og morens slektninger i Farsund. I Tyskland fikk Eddie en tur med et fly og etter det ble flyvning hans store lidenskap.

### Flyver

I 1929 tok han flytimer på Roosevelt Field Long Island og ble den yngste i USA som fikk kommersiell pilotlisens (B-sertifikat). Samme året fikk han også lisens som flymekaniker og ble den yngste med slik lisens i New York.

Den 25. august 1930 satte han transkontinental hastighetsrekord for piloter under 21 år med sitt fly. Han fløy fra Westfield i New Jersey 14. august 1930 til Los Angeles i California på fire dager. Samlet flytid var 29 timer og 55 minutter. Han slo øst-til-vest-rekorden med 4 timer og 22 minutter. Han fløy tilbake fra Los Angeles til New York City på 27 timer og 19 minutter, slo vest-til-øst-rekorden med 1 time og 36 minuttrr. Hans totale tid for rundturen var 57 timer og 14 minutter, slo tidligere rekord med for rundturen holdt av Frank Goldsborough som var på 62 time og 58 minutter. Da Eddie landet i New York den 25. august 1930 var hans første ord til sin far:

*Hello Pop, I made it.*
Han giftet seg med Gretchen Hahnen (1902-1986) i New York City den 2. juni 1934. Gretchen var datter av Zora M. Hahnen (1882-1962), opprinnelig fra Des Moines i Iowa. Eddie møtte henne på et flystevne. De fikk ingen barn.

I 1936 reiste Eddie til Spania for å delta i den spanske borgerkrig, noe som var ulovlig etter amerikansk rett. Sammen med andre amerikanere som Bert Acosta og Frederic Ives Lord organiserte de Yankee Squadron. Han ble der bare i tre måneder før han returnerte til United States. Da han snakket med reportere sa han:

*I was broke, hungry, jobless ... yet despite the fact that all three of us are old-time aviators who did our part for the development of the industry, we were left out in the cold in the Administration’s program of job making. Can you blame us for accepting the lucrative Spanish offer?*
Den 23. desember 1940 omkom Eddie i en ulykke mens han lærte opp en annen pilot. De forsøkte å lande da en marineflyver fløy inn i halen på Eddies fly. Eddies fly kom i spinn og havarerte i elven. Både Eddie og eleven omkom.

Referanser
----------

1. 1 2   dødsattest, referansebilde 
Eddie August Schneider (1911-1940) death certificate.gif

[Hentet fra Wikidata]
2. 1 2   www.nytimes.com[Hentet fra Wikidata]
3. 1 2   2 Die as Planes Crash at Field[Hentet fra Wikidata]
4. ↑   Jersey City Boy Pilot A Veteran, «Eddie left Dickinson High School two years ago and studied aviation at the Roosevelt Flying Field School.»[Hentet fra Wikidata]
5. ↑   Eddie A. Schneider Weds Woman Flyer, «Eddie A. Schneider Weds Woman Flyer. New York City, New York; June 26, 1934 (Associated Press) Eddie A. Schneider, 22 years old, an aviator, and Gretchen A. Hahnen, 33, New Jersey governor of the Women's International Aeronautics Association, were married in the Municipal Chapel June 2, a search of the records today disclosed. Four years ago Schneider, then 18, clipped an hour and a half from the late Frank Goldsborough's junior record of twenty-eight hours and eighteen minutes for a west-east transcontinental flight.»[Hentet fra Wikidata]
6. ↑   www.nytimes.com[Hentet fra Wikidata]
7. ↑   selvbiografi[Hentet fra Wikidata]
8. ↑   nekrolog[Hentet fra Wikidata]
9. ↑   burial record, referansebilde 
Sexton card for the Schneider plot in Fairview Cemetery in Fairview, New Jersey.jpg

[Hentet fra Wikidata]
10. ↑   funeral notice, referansebilde 
Eddie August Schneider (1911-1940) funeral notice in the Jersey Journal of Jersey City, New Jersey on December 26, 1940.png

[Hentet fra Wikidata]
11. ↑  «Junior Flyer Sets 3 New Speed Marks». The Hartford Courant. 25. august 1930. Arkivert fra originalen 10. januar 2014. Besøkt 28. oktober 2015.
12. ↑  Flyboys Over Hampton Roads: Glenn Curtiss's Southern Experiment *(Charleston, SC: History Press, 2010), p. 25*

|  |  |
| --- | --- |
| Oppslagsverk/autoritetsdata | Geni **·** WikiTree
 |